Convergys

An korporasyon nga Convergys in u-usa nga korporasyon nga nakabase sa Cincinnati, Ohio, nga nagtitinda sin mga serbisyo matungod sa customer management ngan information management, kaurugan sa mga dagko nga mga kumpanya. An kanira serbisyo sa customer management in gin-kukunsister san agent assisted, self-service ngan care nga mga software nga nag-aadres sa mga panginahanglan san mga industriya sa komunikasyon, serbisyo pinansyal, teknologi, komersyo, panlawas ngan pan-gobyernuhan. An ira serbisyo para information management in naghahatag sin suporta sa pangunguleksyon ngan sa iba pa nga mga sistema san operasyon sa pan-negosyohan (BSS) upod na an revenue management, administrasyon bahin sa produkto ngan pangungorder, ngan panginano san mga panginahanglan san kustomer sa mga industriya sa telekomunikasyon, utilities, ngan cable, satellite ngan broadband. May ada sira maabot sin mga 130,000 nga empleyado sa sulod sin 33 nga nasyon.

History

An korporasyon in nagtikang sadto sa 1998 san gin pag-usa san Cincinnati Bell an kanra duha nga subsidario - an Cincinnati Bell Information Systems ngan an MATRIXX Marketing. Usa nga IPO san Agusto san 1998 in naghimo sa Convergys nga usa nga independente nga korporasyon. Tikang sadto, an Convergys in nag-acquired sin iba pa nga mga kumpanya.

San 2004, gin palit san Convergys an DigitalThink sa balor nga $120 milyon. An DigitalThink in gin gamit sa Convergys para mapadako sini an kanra human resources outsourcing.

San 2008, gin palit san Convergys an Intervoice, usa nga kompanya sa telekomunikasyon sa Dallas, Texas sa balor nga $335 milyones.

San ika-22 san Marso, 2012, gin anunsyo san NEC, usa nga Hapones nga teknologi nga kumpanya an pag palit san Information Management Business san Convergys sa balor nga maabot sa $449 milyones. 

Sa 2012 gihapon, an Convergys sa Pilipinas in gin kilala nga “BPO Employer of the Year” sa tinuig nga International ICT Awards. An Convergys in may 18 nga opisina sa Pilipinas nga gin kokonsister sin maabot 26,000 nga mga empleyado.

San ika-3 san Abril, 2013, nakumpleto san Convergys an pagpalit san operasyon san mga call center sa Kuala Lumpur ngan Manila san Datacom, usa nga kompanya na nakabase sa New Zealand, sa balor nga $20 milyones.

San ika-6 san Enero, 2014, gin anunsyo san Convergys an pagpalit sini san Stream Global Services sa balor nga $820 milyones. San ika-3 san Marso, 2014, tungod sini nga pag-uusa an Convergys in naging ika-duwa nga pinakadako nga BPO sa industriya san outsourcing na may-ada sin maabot nga 125,000 nga mga empleyado sa 150 nga mga opinsina sa sulod sin 31 na nasyon na nagamit sin 47 nga linguahe.

Sitasyon

External links
 Opisyal nga website